Intestinalna malrotacija
Intestinalna malrotacija ili izostanak, ili nepotpunu rotaciju creva je abnormalan raspored i pravac pružanja creva u trbušnoj duplji, nastao nakon embrionalnog razvoja, koji se može manifestovati u ranom ili kasnijem životnom dobu. Bolest se karakteriše izostankom, ili nepotpunom rotacijom creva oko gornje mezenterične arterije, što vodi u moguću opstrukciju creva sa svim komplikacijama i posledicama, među kojima je najznačajnija perforacija creva sa izlivanjem crevnog sadržaja u trbušnu duplju i pojavom zapaljenja trbušne maramice (peritonitisa). Najveći broj bolesnika ima simptome prvih dana, ili nekoliko nedelja nakon rođenja, a nešto manje u periodu od godinu dana nakon rođenja.

Epidemiologija 
Intestinalna malrotacija koja se javlja kod 1 na 500 živorođene dece, i to u većini slučajeva kod većine dece udružena sa intestinalnom atrezijom, gastroshizom, omfalocelom i kongenitalnom dijafragmalnom hernijom, kao i u 2% bolesnika sa sindromomom Cornelia de Lange.
Pol
Ova anomalija, sa mortalitetom novorodjenčadi od oko 25%, nešto se češća javlja kod muške novorođenčadi u odnosu na žensku, sa muško : ženskim odnosom 2 : 1.
Starost
Danas je ustaljen stav, da se intestinalna malrotacija javlja u:
 40% bolesnika tokom prve nedelje života novorođenčeta, 
 50% u prvom mesecu, 
 75% u prvoj godini života.

Međutim da nije baš tako potvrđuju neka novija istraživanja, u kojima je utvrđeno da se malrotiranja sve više otkriva i kod odraslih osoba. Tako je npr. u seriji od 170 bolesnika sa maltretacijom creva (dijagnostikovanoj u jednoj instituciji u periodu od 1992. do 2009. godini) otkriveno da su u:
 31% slučajeva bila odojčad, 
 21% slučajeva deca stara od 1-18 godina, 
 Dok su u preostalih 48% slučajeva bolesnici bili odrasli. 

Iako je neuobičajeno, postoje i izveštaji o malrotaciji creva kod odraslih osoba sa totalnim volvulusom creva, u kojima se navodi otkrće malrotacije creva kod 42% odraslih bolesnika. Neki izveštaji su čak dokumentovali pojavu urođene malrotaciju koja se pojavila tokom trudnoće.

Etiopatogeneza 
Poremećaj u položaju creva u trbuhu javlja se zbog poremećaja normalnog embrionalnog razvoja creva.

Embrionalni razvoj creva 
Da bi se shvatila intestinalna malrotacija, potrebno je prvo sagledati normalne procese u embronalnom razvoju trbuha koji se odvijaju sledećim redosledom.

Tokom embriogeneze od primitivnog creva izduživanjem i diferencijacijom ne nastaju samo različiti delovi crevnog trakta, već se creva slažu u trbušnu (abdominalnu) duplju po određenim zakonitostima rotacije, koja se odvija u dva stadijuma i fiksaciji za retroperitoneum, koja se dešava u trećem stadijumu. 

Duodenojejunalna vijuga na prednjem delu primitivnog creva rotira iz pozicije iznad a. mesentericae superior, udesno za 90°, naniže za 90° i ulevo za 90°, obrnuto kretanju kazaljke na časovniku, za ukupno 270°. 

Cekokolična vijuga na zadnjem delu primitivnog creva rotira iz pozicije ulevo i ispod a. mesentericae superior naviše za 90°, udesno za 90° i naniže za 90°, obrnuto kretanju kazaljke na časovniku, takođe za ukupno 270° i ispred duodenojejunalne vijuge. Na taj način je završena rotacija creva.

U trećem stadijumu se slepo crevo spušta u desni donji kvadrant i mezenterijum se fiksira širokom bazom prema retroperitoneumu, od slepog creva u desnom donjem kvadrantu do duodenojejunalne vijuge u levom gornjem kvadrantu trbuha. Široka baza mezenterijuma daje stabilnost ukupnoj dužini creva i onemogućava uvrtanje oko njene ose.

Klasifikacija poremećaja u embrionalnom razvoju creva

Klinička slika 
Klinički simptomi zavise od tipa malrotacije i mogu odgovarati: 

Akutnoj ili hroničnoj stenozi dvaneastopalaćnog creva — kada se manifestuje biloznim povraćanjem i nenapredovanjem u težini (slabiji rast i razvoj deteta, otoci, anemija).

Akutnom ili hroničnom volvulusu — kada se manifestuje biloznim povraćanjem i distenzijom trbuha, a u kasnijem toku i hematemezom i krvavim stolicama 

Unutrašnjoj kili — kada se manifestuje rekurentnim i intermitentnim znacima subokluzije tankog creva i abdominalnim kolikama,
žutom prebojenosti kože (ikterus).

Dijagnoza 

U slučaju akutnih simptoma, dijagnoza se postavlja urgentno, na osnovu kliničke slike i nativnih radiografija trbuha u uspravnom stavu, na kojima se u zavisnosti od nivoa opstrukcije vidie znaci dvostrukog balona (double-bubble) kod stenoze dvaneastopalačnog creva, distendirane proksimalne vijuge, retko hidroaerični nivoi, ponekad bez gasa u crevima ili sa slobodnim gasom u trbuhu u slučaju perforacije. 

Kod bolesniku dobrog opšteg stanja i sa hroničnim simptomima, mogu se uraditi kontrastne radiografije gornjih delova gastrointestinalnog trakta, mada i one nekad mogu biti neodređene po pitanju pozicije duodenojejunalne vijuge. Tada irigografija može pomoći u određivanju pozicije slepog creva. 

Ultrasonografski pregled trbuha, danas se smatra suverenim u otkrivanju intestinalne malrotacije, posebno ako njime može da se utvrdi inverzija gornja mezenterična arterija (a. mesenterice superior) i prikaže gornja mezenterična vena (v. mesenterica superior).

Diferencijalna dijagnoza 
Diferencijalnom dijagnozom mogu se otkriti atrezija duodenuma i tankog creva, gastroezofagealni refluks, nekrotični enterokolitis, neonatalna sepsa itd.

Terapija 
Lečenje je hirurško, i sprovodi se Laddovom procedurom, koja podrazumeva redukciju volvulusa ako postoji, resekcijom svih kongnitalnih brida, apendektomijom i smeštanjem tankog creva na desnu i debelog creva na levu stranu trbuha.

Prognoza 
Uopšteno, prognoza bolesti je bolja kod starije dece nego kod novorodjenčadi.

Postoperativna prognoza je uglavnom dobra, ukoliko posle volvulusa ne zaostane sindrom kratkog creva.

Izvori

Literatura 
 -{Smith EI: Malrotation of the Intestine. In: Welch KJ, Randolph JG, Ravitch MN, et al, eds. Pediatric Surgery. 4th ed. Vol 2. St Louis, Mo: Mosby-Year Book;}- (1986). стр. 882.–95
 -{Feitz R, Vos A: Malrotation: the postoperative period . J Pediatr Surg 1997 Sep}-; 32(9):1322–4

Spoljašnje veze 

 Pathologie mésentérique — Anomalies de Rotation du mésentère — www. invision.online.fr 

Дечја хирургија
Ембриологија
Википројекат медицина